**ΘΕΜΑ : Παράταση 2ης ενδεικτικής τμηματικής προθεσμίας**

Ημερομηνία υποβολής : ***26/01/2024***

**Ερώτηση :**

Έχουμε ένα αίτημα για παράταση  2ης ενδεικτικής τμηματικής προθεσμίας ενός έργου. Η 2η  ενδεικτική τμηματική προθεσμία συνοδευόταν με ποινική ρήτρα.

" 2η Ενδεικτική τµηµατική προθεσµία: Όχι αργότερα από δώδεκα μήνες  (12) από την υπογραφή της σύµβασης να έχει ολοκληρώσει πλήρως τις εργασίες του 50% των μηκών των δικτύων

 Για κάθε ηµερολογιακή µέρα υπέρβασης, των ενδεικτικών τµηµατικών προθεσµιών περαίωσης των σταδίων του έργου και για αριθµό ηµερολογιακών ηµερών µέχρι 20% της διάρκειας κάθε προθεσµίας, µε υπαιτιότητα του αναδόχου, επιβάλλεται ποινική ρήτρα ίση µε 20% της µέσης ηµερησίας αξίας του έργου. "

1. Μπορεί να παραταθεί η ενδεικτική προθεσμία χωρίς επιβολή ποινικής ρήτρας με απόφαση της Διευθύνουσας Υπηρεσίας ή  απόφαση της Δημοτικής Επιτροπής;

2. Η συνολική προθεσμία των εργασιών του έργου  παραμένει ως έχει. Αν στο μέλλον αιτηθούν παράταση για τη συνολική προθεσμία των εργασιών του έργου πρέπει να επιβληθεί η ποινική ρήτρα;

Ευχαριστώ εκ των προτέρων!

**Απάντηση**

Για παραβίαση των ενδεικτικών προθεσμιών επιβάλλονται μεν ποινικές ρήτρες, ανακαλούνται όμως υποχρεωτικά αν το έργο περαιωθεί εντός της συνολικής προθεσμίας (αρχικής ή αυτής που προέκυψε κατόπιν παρατάσεων υπαιτιότητι του Φορέα)